Najväčšou kvalitou medzi materiálmi žehliacej plochy disponuje Durilium a eloxal, ktoré sa však vyznačujú aj vyššou cenou. Ponúkajú vysokú klznosť, sú navyše pevné a odolné. Dobrým pomerom ceny k výkonu disponuje keramika, tá je lacnejšia, ale stále pomerne odolná proti poškriabaniu, má dobrú klznosť a rýchlo sa nahrieva. Kvalitná žehliaca plocha by tiež mala byť opatrená dostatočným množstvom otvorov pre paru, a to po stranách, uprostred aj v špičke, aby bol výdaj pary rovnomerne rozložený.